Ehdotus EUROOPAN PARLAMENTIN JA NEUVOSTON ASETUS tiettyjen poliisiyhteistyötä ja rikosasioissa tehtävää oikeudellista yhteistyötä koskevien säädösten kumoamisesta /* COM/2014/0715 final - 2014/0339 (COD) */





PERUSTELUT 1. EHDOTUKSEN TAUSTA EU:n säännöstön ajantasaisuuden ja tarkoituksenmukaisuuden varmistaminen on ensisijaisen tärkeä asia komissiolle. Jo paremmasta lainsäädännöstä 16. joulukuuta 2003 tehdyssä toimielinten välisessä sopimuksessa[1] Euroopan parlamentti, neuvosto ja komissio sopivat, että Euroopan unionin lainsäädännön määrää olisi vähennettävä kumoamalla säädöksiä, joita ei enää sovelleta. Tällaiset säädökset olisi poistettava Euroopan unionin säännöstöstä avoimuuden lisäämiseksi ja paremman oikeusvarmuuden takaamiseksi kaikille kansalaisille ja kaikille jäsenvaltioille. Tämä on komission noudattaman sääntelyn toimivuutta koskevan politiikan mukaista. Kesäkuussa 2014 antamassaan tiedonannossa ”Sääntelyn toimivuutta ja tuloksellisuutta koskeva ohjelma (REFIT): Tilanne ja näkymät”[2] komissio totesi tarkastelevansa unionin säännöstöä poliisiyhteistyön ja rikosasioita koskevan oikeudellisen yhteistyön osalta niiden säädösten määrittämiseksi, jotka voitaisiin kumota perussopimuksissa määrätyn siirtymäkauden päättymisen yhteydessä. Komissio on nyt saanut päätökseen arviointinsa, joka koski vapauden, turvallisuuden ja oikeuden alueeseen liittyviä säädöksiä, aiemman kolmannen pilarin säännöstö mukaan lukien. Tiettyjen viime vuosikymmenten aikana annettujen säädösten kaikki oikeusvaikutukset ovat lakanneet. Niistä on tullut tarpeettomia väliaikaisen luonteensa vuoksi tai siitä syystä, että niiden sisältö on korvattu myöhemmin annetuin säädöksin. Oikeusvarmuuden vuoksi komissio ehdottaa, että Euroopan parlamentti ja neuvosto kumoavat tässä ehdotuksessa tarkoitetut toimenpiteet. I. Neuvoston yhteisellä toiminnalla 96/610/YOS[3] luotiin hakemisto terrorisminvastaisen toiminnan erityisvalmiuksista ja -taidoista ja erityisasiantuntemuksesta tavoitteena saattaa ne laajemmin ja helpommin kaikkien jäsenvaltioiden viranomaisten saataville ja näin vahvistaa jäsenvaltioiden mahdollisuuksia torjua terrorismia. Tämä yhteinen toiminta on menettänyt merkityksensä, koska neuvoston päätöksessä 2009/371/YOS[4] Europolille annettiin tehtäväksi tukea ja tehostaa jäsenvaltioiden toimivaltaisten viranomaisten toimintaa ja keskinäistä yhteistyötä terrorismin ehkäisemisessä ja torjunnassa ja neuvoston päätöksellä 2008/615/YOS[5] ( ns. Prüm-päätös) puolestaan vahvistettiin uusi kehys rajatylittävälle yhteistyölle terrorismin torjunnassa. II. Neuvoston yhteinen toiminta 96/699/YOS[6] huumeiden kemiallista profilointia koskevasta tietojenvaihdosta laittoman huumekaupan torjunnan helpottamiseksi. Tämä yhteinen toiminta on menettänyt merkityksensä sen jälkeen, kun voimaan tulivat Europolin perustamisesta tehty neuvoston päätös 2009/371/YOS[7], jonka soveltamisalaan aiempi huumeyksikkö nyt kuuluu, ja keskinäisestä oikeusavusta rikosasioissa Euroopan unionin jäsenvaltioiden välillä tehty yleissopimus[8], jossa määrätään laajemmasta yhteistyöstä jäsenvaltioiden kesken huumausainepolitiikan alalla. III. Neuvoston yhteisellä toiminnalla 96/747/YOS[9] pyrittiin tehostamaan jäsenvaltioiden lainvalvontaviranomaisten yhteistyötä tukemalla rikollisuuden torjuntaa koskevaa yhteistyötä EU:n alueella. Tämä yhteinen toiminta on menettänyt merkityksensä sen jälkeen, kun neuvoston päätöksellä 2009/371/YOS[10] Europolille annettiin tehtäväksi kehittää jäsenvaltioiden toimivaltaisten viranomaisten tutkinnassa käyttämää erikoisosaamista ja antaa tutkintaa koskevia neuvoja kansallisille viranomaisille. Europolin asiantuntijafoorumin kehitys johti lisäksi siihen, että Europolin kansallisten yksiköiden johtajat päättivät 16. helmikuuta 2012 lakkauttaa yhteisellä toiminnalla 96/747/YOS perustetun hakemiston. IV. Neuvoston yhteinen toiminta 96/750/YOS[11] lainsäädäntöjen ja käytäntöjen lähentämisestä huumeiden väärinkäytön ja laittoman huumausainekaupan torjumiseksi. Tämä yhteinen toiminta on menettänyt merkityksensä sen jälkeen, kun voimaan tulivat keskinäisestä oikeusavusta rikosasioissa Euroopan unionin jäsenvaltioiden välillä tehty yleissopimus[12], jossa määrätään laajemmasta yhteistyöstä jäsenvaltioiden kesken myös huumausainepolitiikan alalla, ja laittoman huumausainekaupan rikostunnusmerkistöjä ja seuraamuksia koskevista vähimmäissäännöistä tehty neuvoston puitepäätös 2004/757/YOS[13], jossa vahvistetaan aiempaa tiukemmat säännöt tiettyjen rikosten määritelmille ja seuraamuksille huumausainepolitiikan alalla. V. Neuvoston yhteisellä toiminnalla 97/339/YOS[14] mahdollistettiin suurimittaisia kokoontumisia koskeva yhteistyö ja pakollinen tietojenvaihto jäsenvaltioiden välillä yleisen järjestyksen ylläpitämiseksi ja rikosten ehkäisemiseksi. Tämä yhteinen toiminta on menettänyt merkityksensä, koska neuvoston päätöksellä 2008/615/YOS[15] ( ns. Prüm-päätös) vahvistettiin uusi kehys yleisen järjestyksen ja turvallisuuden ylläpitämistä koskevalle yhteistyölle ja tietojenvaihdolle suurtapahtumien yhteydessä. Lisäksi neuvoston päätöksillä 2002/348/YOS[16] ja 2007/412/YOS[17] perustettiin kansallisia jalkapalloalan tietopisteitä koordinoimaan ja helpottamaan kansainvälistä poliisiyhteistyötä ja tietojenvaihtoa kansainvälisten jalkapallo-ottelujen yhteydessä. VI. Neuvoston yhteisen toiminnan 97/372/YOS[18] tavoitteena oli tehostaa tulliviranomaisten ja muiden lainvalvontaviranomaisten keskinäistä tietojenvaihtoa erityisesti huumausaineiden torjunnan alalla. Tämä yhteinen toiminta on menettänyt merkityksensä Napolin yleissopimuksen[19] voimaantulon jälkeen, sillä siinä annetaan yksityiskohtaisempia sääntöjä siitä keskinäisestä avunannosta ja yhteistyöstä, jota jäsenvaltiot tekevät estääkseen ja tutkiakseen kansallisiin tullilainsäädäntöihin kohdistuvia rikkomuksia sekä ryhtyäkseen syyte- ja rankaisutoimiin yhteisön ja kansallisiin tullilainsäädäntöihin kohdistuvissa rikkomuksissa. Tulliviranomaisten yhteistyö- ja valvontamenettelyjä tehostettiin lisäksi neuvoston päätöksellä 2009/917/YOS[20] perustamalla tullitietojärjestelmä (TTJ), jonka tarkoituksena on auttaa yhteisön tulli- tai maatalouslainsäädäntöä rikkovien toimien estämisessä, tutkinnassa ja syytteeseenpanossa. Lisäksi neuvoston päätöksellä 2009/371/YOS Europolille annettiin tehtäviä, joiden tarkoituksena on tulliyhteistyön tukeminen. VII. Rikosasioissa annettavassa keskinäisessä oikeusavussa noudatettavista hyvistä toimintatavoista hyväksytty yhteinen toiminta 98/427/YOS[21] on menettänyt merkityksensä keskinäisestä oikeusavusta rikosasioissa Euroopan unionin jäsenvaltioiden välillä tehdyn yleissopimuksen[22] voimaantulon jälkeen, sillä kyseisessä yleissopimuksessa määrätään jäsenvaltioiden laajemmasta yhteistyöstä rikosasioissa. VIII. Europolin henkilöstösäännöistä 3 päivänä joulukuuta 1998 annettua neuvoston säädöstä[23] sovellettiin työntekijöihin, jotka Europol oli ottanut palvelukseen ennen neuvoston päätöksen 2009/371/YOS voimaantuloa. Näiden työsopimusten voimassaolo on kuitenkin pian päättymässä, minkä vuoksi kyseiset henkilöstösäännöt menettävät merkityksensä. Tässä ehdotuksessa annetuilla siirtymäsäännöksillä varmistetaan, että kyseistä säädöstä sovelletaan edelleen asianomaisiin työsopimuksiin, kunnes niiden voimassaolo päättyy. 2. KUULEMISTEN JA VAIKUTUSTENARVIOINTIEN TULOKSET Aiemman kolmannen pilarin säännöstöön kuuluvista vanhentuneista säädöksistä on vuonna 2014 käyty vuoropuhelua komission sekä jäsenvaltioiden ja neuvoston pääsihteeristön edustajien kesken puheenjohtajan tukiryhmässä, jonka tavoitteena on tarkastella kaikkia perussopimuksiin liitetyssä pöytäkirjassa N:o 36 olevassa 10 artiklassa vahvistetun viiden vuoden siirtymäkauden päättymiseen liittyviä kysymyksiä. 3. EHDOTUKSEN OIKEUDELLINEN SISÄLTÖ Ehdotettujen toimien lyhyt kuvaus Ehdotuksella kumotaan useita vanhentuneiksi todettuja säännöksiä, jotka kuuluvat aiemman kolmannen pilarin säännöstöön. Oikeusperusta Oikeusperusta neuvoston yhteisen toiminnan 96/610/YOS kumoamiselle on Euroopan unionin toiminnasta tehdyn sopimuksen 87 artiklan 2 kohdan c alakohta. Oikeusperusta neuvoston yhteisen toiminnan 96/699/YOS kumoamiselle on Euroopan unionin toiminnasta tehdyn sopimuksen 87 artiklan 2 kohta. Oikeusperusta neuvoston yhteisen toiminnan 96/747/YOS kumoamiselle on Euroopan unionin toiminnasta tehdyn sopimuksen 88 artiklan 2 kohdan a alakohta. Oikeusperusta neuvoston yhteisen toiminnan 96/750/YOS kumoamiselle on Euroopan unionin toiminnasta tehdyn sopimuksen 83 artiklan 1 kohta ja 87 artiklan 2 kohta. Oikeusperusta neuvoston yhteisen toiminnan 97/339/YOS kumoamiselle on Euroopan unionin toiminnasta tehdyn sopimuksen 87 artiklan 2 kohta. Oikeusperusta yhteisen toiminnan 97/372/YOS kumoamiselle on Euroopan unionin toiminnasta tehdyn sopimuksen 87 artiklan 2 kohta. Oikeusperusta neuvoston yhteisen toiminnan 98/427/YOS kumoamiselle on Euroopan unionin toiminnasta tehdyn sopimuksen 82 artiklan 1 kohta. Oikeusperusta Europolin henkilöstösäännöistä 3 päivänä joulukuuta 1998 annetun neuvoston säädöksen kumoamiselle on Euroopan unionin toiminnasta tehdyn sopimuksen 88 artiklan 2 kohta. Toissijaisuus- ja suhteellisuusperiaatteet Tässä ehdotuksessa tarkoitetut toimenpiteet ovat vanhentuneita, koska niiden sisältö on korvattu myöhemmin annetuin säädöksin tai koska niistä on tullut tarpeettomia väliaikaisen luonteensa vuoksi. Sen vuoksi on toissijaisuus- ja suhteellisuusperiaatteiden mukaista kumota ne. Unionin lainsäätäjän on tarpeen hyväksyä tätä varten tarvittavat toimenpiteet. Sääntelytavan valinta Ehdotettu sääntelytapa: Euroopan parlamentin ja neuvoston asetus. Euroopan unionin toiminnasta tehdyn sopimuksen 88 artiklan 2 kohdassa määrätään, että Europolin rakenne, toiminta, toiminta-ala ja tehtävät määritetään Euroopan parlamentin ja neuvoston asetuksilla. Sen vuoksi tämän primaarilainsäädännön säännöksen mukaisesti sopiva säädös on nimenomaan asetus. 4. TALOUSARVIOVAIKUTUKSET Ehdotuksella ei ole vaikutuksia talousarvioon. 2014/0339 (COD) Ehdotus EUROOPAN PARLAMENTIN JA NEUVOSTON ASETUS tiettyjen poliisiyhteistyötä ja rikosasioissa tehtävää oikeudellista yhteistyötä koskevien säädösten kumoamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan, 83 artiklan 1 kohdan, 87 artiklan 2 kohdan ja 88 artiklan 2 kohdan, ottavat huomioon Euroopan komission ehdotuksen[24], sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: (1) Unionin lainsäädännön avoimuuden lisääminen on olennainen osa unionin toimielinten soveltamaa paremman säädöskäytännön strategiaa. Sen vuoksi on aiheellista poistaa voimassa olevasta lainsäädännöstä tarpeettomiksi käyneet säädökset. (2) Tietyt poliisiyhteistyötä ja rikosasioissa tehtävää oikeudellista yhteistyötä koskevat säädökset ovat vanhentuneet väliaikaisen luonteensa vuoksi tai siitä syystä, että niiden sisältö on korvattu myöhemmin annetuin säädöksin, vaikka niitä ei olekaan kumottu. (3) Neuvoston yhteisellä toiminnalla 96/610/YOS[25] luotiin hakemisto terrorisminvastaisen toiminnan erityisvalmiuksista ja -taidoista ja erityisasiantuntemuksesta tavoitteena saattaa ne laajemmin ja helpommin kaikkien jäsenvaltioiden viranomaisten saataville. Tämä yhteinen toiminta on menettänyt merkityksensä, koska neuvoston päätöksessä 2009/371/YOS[26] Europolille annettiin tehtäväksi tukea ja tehostaa jäsenvaltioiden toimivaltaisten viranomaisten toimintaa ja keskinäistä yhteistyötä terrorismin ehkäisemisessä ja torjunnassa ja neuvoston päätöksellä 2008/615/YOS[27] puolestaan vahvistettiin uusi kehys rajatylittävälle yhteistyölle terrorismin torjunnassa. (4) Neuvoston yhteisellä toiminnalla 96/699/YOS[28] nimettiin Europolin huumeyksikkö viranomaiseksi, jolle kemiallista profilointia koskevat tiedot jäsenvaltioista oli toimitettava. Tämä yhteinen toiminta on menettänyt merkityksensä sen jälkeen, kun voimaan tulivat neuvoston päätös 2009/371/YOS[29] ja yleissopimus keskinäisestä oikeusavusta rikosasioissa Euroopan unionin jäsenvaltioiden välillä[30]. (5) Neuvoston yhteisellä toiminnalla 96/747/YOS[31] pyrittiin tehostamaan jäsenvaltioiden lainvalvontaviranomaisten yhteistyötä laatimalla hakemisto erityisvalmiuksista ja -taidoista sekä erityisasiantuntemuksesta. Tämä yhteinen toiminta on menettänyt merkityksensä neuvoston päätöksen 2009/371/YOS voimaantulon jälkeen, sillä kyseisellä päätöksellä Europolin tehtäväksi annettiin jäsenvaltioiden toimivaltaisten viranomaisten tutkinnassa käyttämän erikoisosaamisen kehittäminen ja tutkintaa koskevien neuvojen antaminen. (6) Neuvoston yhteisellä toiminnalla 96/750/YOS[32] pyrittiin vahvistamaan jäsenvaltioiden toimivaltaisten viranomaisten yhteistyötä huumeiden väärinkäytön torjumiseksi ja kehotettiin jäsenvaltioita lähentämään lainsäädäntöjään saadakseen ne keskenään yhteensopiviksi siinä määrin kuin se on tarpeellista laittoman huumausainekaupan ehkäisemiseksi ja torjumiseksi unionissa. Tämä yhteinen toiminta on menettänyt merkityksensä sen jälkeen, kun voimaan tulivat keskinäisestä oikeusavusta rikosasioissa Euroopan unionin jäsenvaltioiden välillä tehty yleissopimus ja neuvoston puitepäätös 2004/757/YOS[33]. (7) Neuvoston yhteisellä toiminnalla 97/339/YOS[34] mahdollistettiin jäsenvaltioiden välinen yhteistyö ja pakollinen tietojenvaihto yleisen järjestyksen ylläpitämiseksi, ihmisten ja omaisuuden suojelemiseksi ja rikosten ehkäisemiseksi sellaisten suurimittaisten kokoontumisten yhteydessä, joihin osallistuu suuri määrä ihmisiä useista jäsenvaltioista. Tämä yhteinen toiminta on menettänyt merkityksensä sen jälkeen, kun voimaan tulivat neuvoston päätökset 2008/615/YOS[35], 2002/348/YOS[36] ja 2007/412/YOS[37], joissa vahvistetaan uudet säännöt henkilö- ja muiden tietojen vaihtamiselle ja muunlaiselle järjestyksen ja turvallisuuden ylläpitämistä koskevalle yhteistyölle suurtapahtumien yhteydessä. (8) Neuvoston yhteisen toiminnan 97/372/YOS[38] tavoitteena oli tehostaa tulliviranomaisten ja muiden lainvalvontaviranomaisten keskinäistä tietojenvaihtoa erityisesti huumausaineiden torjunnan alalla. Tämä yhteinen toiminta on menettänyt merkityksensä sen jälkeen, kun voimaan tulivat Napolin yleissopimuksen tekemisestä annettu neuvoston säädös 98/C 24/01[39], jossa annettiin yksityiskohtaisia sääntöjä siitä keskinäisestä avunannosta ja yhteistyöstä, jota jäsenvaltiot tekevät estääkseen ja tutkiakseen kansallisiin tullilainsäädäntöihin kohdistuvia rikkomuksia, neuvoston päätös 2009/917/YOS[40], jolla tehostettiin tulliviranomaisten yhteistyö- ja valvontamenettelyjä perustamalla tullitietojärjestelmä (TTJ), ja neuvoston päätös 2009/371/YOS, jossa Europolille annettiin tulliyhteistyön tukemiseen tähtääviä tehtäviä. (9) Rikosasioissa annettavassa keskinäisessä oikeusavussa noudatettavista hyvistä toimintatavoista hyväksytyn yhteisen toiminnan 98/427/YOS[41] tavoitteena oli varmistaa, että jäsenvaltiot vaihtavat hyviä toimintatapoja rikosasioissa annettavaa oikeusapua koskevien pyyntöjen täytäntöönpanossa. Tämä yhteinen toiminta on menettänyt merkityksensä. Sen soveltamista ei ole koskaan arvioitu ja siitä on tullut käytännössä tarpeeton keskinäisestä oikeusavusta rikosasioissa Euroopan unionin jäsenvaltioiden välillä tehdyn yleissopimuksen voimaantulon myötä. (10) Neuvoston säädöstä 1999/ C 26/07[42] sovelletaan edelleen työntekijöihin, jotka Europol on ottanut palvelukseen ennen neuvoston päätöksen 2009/371/YOS voimaantuloa. Näiden työsopimusten voimassaolo on kuitenkin pian päättymässä, minkä vuoksi kyseiset henkilöstösäännöt menettävät merkityksensä. (11) Oikeusvarmuuden ja selkeyden vuoksi kyseiset vanhentuneet yhteiset toiminnat ja kyseinen vanhentunut neuvoston säädös olisi kumottava. (12) Koska tämän asetuksen tavoitetta, joka on tiettyjen poliisiyhteistyötä ja rikosasioissa tehtävää oikeudellista yhteistyötä koskevien vanhentuneiden säädösten kumoaminen, ei voida saavuttaa jäsenvaltioiden toimin vaan ainoastaan unionin tasolla, tämä asetus on perussopimuksen 5 artiklassa vahvistetun toissijaisuusperiaatteen mukainen. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen. (13) Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 artiklan mukaisesti Tanska ei osallistu tämän asetuksen hyväksymiseen. (14) Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 1 ja 2 artiklan mukaisesti nämä jäsenvaltiot eivät osallistu tämän asetuksen hyväksymiseen, sanotun kuitenkaan rajoittamatta mainitun pöytäkirjan 4 artiklan soveltamista, OVAT HYVÄKSYNEET TÄMÄN ASETUKSEN: 1 artikla Vanhentuneiden säädösten kumoaminen Kumotaan yhteiset toiminnat 96/610/YOS, 96/699/YOS, 96/747/YOS, 96/750/YOS, 97/339/YOS, 97/372/YOS, 98/427/YOS ja neuvoston säädös 1999/C 26/07. 2 artikla Siirtymäsäännökset Neuvoston säädöksen 1999/C 26/07 nojalla tehtyihin sopimuksiin sovelletaan edelleen kyseistä säädöstä. 3 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL C 321, 31.12.2003, s. 1. [2] COM(2014) 368 final, 18.6.2014. [3] Yhteinen toiminta 96/610/YOS, 15 päivältä lokakuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella hakemiston laatimisesta ja ylläpitämisestä terrorisminvastaisen toiminnan erityisvalmiuksista ja -taidoista sekä erityisasiantuntemuksesta Euroopan unionin jäsenvaltioiden terrorisminvastaisen yhteistyön helpottamiseksi (EYVL L 273, 25.10.1996, s. 1). [4] Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37). [5] Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1). [6] Neuvoston yhteinen toiminta 96/699/YOS, 29 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella huumeiden kemiallista profilointia koskevasta tietojenvaihdosta jäsenvaltioiden välisen tehostetun yhteistyön helpottamiseksi laittoman huumekaupan torjunnassa (EYVL L 322, 12.12.1996, s. 5). [7] Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37). [8] Neuvoston Euroopan unionista tehdyn sopimuksen 34 artiklan mukaisesti 29 päivänä toukokuuta 2000 tekemä yleissopimus keskinäisestä oikeusavusta rikosasioissa Euroopan unionin jäsenvaltioiden välillä. [9] Neuvoston yhteinen toiminta 96/747/YOS, 29 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella hakemiston laatimisesta ja ylläpitämisestä kansainvälisen järjestäytyneen rikollisuuden vastaisen toiminnan erityisvalmiuksista ja -taidoista sekä erityisasiantuntemuksesta Euroopan unionin jäsenvaltioiden rikollisuuden torjuntaa ja lainkäyttöä koskevan yhteistyön helpottamiseksi (EYVL L 342, 31.12.1996, s. 2). [10] Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37). [11] Neuvoston yhteinen toiminta 96/750/YOS, 17 päivältä joulukuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella Euroopan unionin jäsenvaltioiden lainsäädäntöjen ja käytäntöjen lähentämisestä huumeiden väärinkäytön torjumiseksi sekä laittoman huumausainekaupan ehkäisemiseksi ja torjumiseksi (EYVL L 342, 31.12.1996, s. 6). [12] Neuvoston Euroopan unionista tehdyn sopimuksen 34 artiklan mukaisesti 29 päivänä toukokuuta 2000 tekemä yleissopimus keskinäisestä oikeusavusta rikosasioissa Euroopan unionin jäsenvaltioiden välillä ja keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävä pöytäkirja, jonka neuvosto on laatinut Euroopan unionista tehdyn sopimuksen 34 artiklan mukaisesti (EYVL C 326, 21.11.2001). [13] Neuvoston puitepäätös 2004/757/YOS, tehty 25 päivänä lokakuuta 2004, laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta (EUVL L 335, 11.11.2004, s. 8). [14] Neuvoston yhteinen toiminta 97/339/YOS, 26 päivältä toukokuuta 1997, jonka neuvosto on hyväksynyt Euroopan unionista tehdyn sopimuksen K.3 artiklan perusteella yhteistyöstä yleisen järjestyksen ja turvallisuuden alalla (EYVL L 147, 5.6.1997, s. 1). [15] Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1). [16] Neuvoston päätös 2002/348/YOS, tehty 25 päivänä huhtikuuta 2002, turvallisuudesta kansainvälisten jalkapallo-ottelujen yhteydessä (EYVL L 121, 8.5.2002, s. 1). [17] Neuvoston päätös 2007/412/YOS, tehty 12 päivänä kesäkuuta 2007, turvallisuudesta kansainvälisten jalkapallo-ottelujen yhteydessä tehdyn päätöksen 2002/348/YOS muuttamisesta (EUVL L 155, 15.6.2007, s. 76). [18] Neuvoston yhteinen toiminta 97/372/YOS, 9 päivältä kesäkuuta 1997, jonka neuvosto on hyväksynyt Euroopan unionista tehdyn sopimuksen K.3 artiklan perusteella, valvonnan kohdentamisperusteiden, valintamenetelmien jne. tarkentamisesta sekä tullin ja poliisin tietojen keruusta (EYVL L 159, 17.6.1997, s. 1). [19] Neuvoston säädös, annettu 18 päivänä joulukuuta 1997, yleissopimuksen tekemisestä Euroopan unionista tehdyn sopimuksen K.3 artiklan perusteella tullihallintojen keskinäisestä avunannosta ja yhteistyöstä (EYVL C 24, 23.1.1998). [20] Neuvoston päätös 2009/917/YOS, tehty 30 päivänä marraskuuta 2009, tietotekniikan käytöstä tullialalla (EUVL L 323, 10.12.2009, s. 20). [21] Neuvoston yhteinen toiminta 98/427/YOS, 29 päivältä kesäkuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella rikosasioissa annettavassa keskinäisessä oikeusavussa noudatettavista hyvistä toimintatavoista. [22] Neuvoston Euroopan unionista tehdyn sopimuksen 34 artiklan mukaisesti 29 päivänä toukokuuta 2000 tekemä yleissopimus keskinäisestä oikeusavusta rikosasioissa Euroopan unionin jäsenvaltioiden välillä ja keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävä pöytäkirja, jonka neuvosto on laatinut Euroopan unionista tehdyn sopimuksen 34 artiklan mukaisesti (EYVL C 326, 21.11.2001). [23] EYVL C 26, 30.1.1999, s. 23. [24] XXX [25] Yhteinen toiminta 96/610/YOS, 15 päivältä lokakuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella hakemiston laatimisesta ja ylläpitämisestä terrorisminvastaisen toiminnan erityisvalmiuksista ja -taidoista sekä erityisasiantuntemuksesta Euroopan unionin jäsenvaltioiden terrorisminvastaisen yhteistyön helpottamiseksi (EYVL L 273, 25.10.1996, s. 1). [26] Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37). [27] Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1). [28] Neuvoston yhteinen toiminta 96/699/YOS, 29 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella huumeiden kemiallista profilointia koskevasta tietojenvaihdosta jäsenvaltioiden välisen tehostetun yhteistyön helpottamiseksi laittoman huumekaupan torjunnassa (EYVL L 322, 12.12.1996, s. 5). [29] Neuvoston päätös 2009/371/YOS, tehty 6 päivänä huhtikuuta 2009, Euroopan poliisiviraston (Europol) perustamisesta (EUVL L 121, 15.5.2009, s. 37). [30] Neuvoston Euroopan unionista tehdyn sopimuksen 34 artiklan mukaisesti 29 päivänä toukokuuta 2000 tekemä yleissopimus keskinäisestä oikeusavusta rikosasioissa Euroopan unionin jäsenvaltioiden välillä (EYVL C 197, 12.7.2000, s. 3) ja keskinäisestä oikeusavusta rikosasioissa Euroopan unionin jäsenvaltioiden välillä tehtyyn yleissopimukseen liitettävä pöytäkirja, jonka neuvosto on laatinut Euroopan unionista tehdyn sopimuksen 34 artiklan mukaisesti (EYVL C 326, 21.11.2001, s. 1). [31] Yhteinen toiminta 96/747/YOS, 29 päivältä marraskuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella hakemiston laatimisesta ja ylläpitämisestä kansainvälisen järjestäytyneen rikollisuuden vastaisen toiminnan erityisvalmiuksista ja -taidoista sekä erityisasiantuntemuksesta Euroopan unionin jäsenvaltioiden rikollisuuden torjuntaa ja lainkäyttöä koskevan yhteistyön helpottamiseksi (EYVL L 342, 31.12.1996, s. 2). [32] Neuvoston yhteinen toiminta 96/750/YOS, 17 päivältä joulukuuta 1996, jonka neuvosto on hyväksynyt Euroopan unionista tehdyn sopimuksen K.3 artiklan perusteella Euroopan unionin jäsenvaltioiden lainsäädäntöjen ja käytäntöjen lähentämisestä huumeiden väärinkäytön torjumiseksi sekä laittoman huumausainekaupan ehkäisemiseksi ja torjumiseksi (EYVL L 342, 31.12.1996, s. 6). [33] Neuvoston puitepäätös 2004/757/YOS, tehty 25 päivänä lokakuuta 2004, laittoman huumausainekaupan rikostunnusmerkistöjä ja seuraamuksia koskevien vähimmäissääntöjen vahvistamisesta (EUVL L 335, 11.11.2004, s. 8). [34] Yhteinen toiminta 97/339/YOS, 26 päivältä toukokuuta 1997, jonka neuvosto on hyväksynyt Euroopan unionista tehdyn sopimuksen K.3 artiklan perusteella yhteistyöstä yleisen järjestyksen ja turvallisuuden alalla (EYVL L 147, 5.6.1997, s. 1). [35] Neuvoston päätös 2008/615/YOS, tehty 23 päivänä kesäkuuta 2008, rajatylittävän yhteistyön tehostamisesta erityisesti terrorismin ja rajatylittävän rikollisuuden torjumiseksi (EUVL L 210, 6.8.2008, s. 1). [36] Neuvoston päätös 2002/348/YOS, tehty 25 päivänä huhtikuuta 2002, turvallisuudesta kansainvälisten jalkapallo-ottelujen yhteydessä (EYVL L 121, 8.5.2002, s. 1). [37] Neuvoston päätös 2007/412/YOS, tehty 12 päivänä kesäkuuta 2007, turvallisuudesta kansainvälisten jalkapallo-ottelujen yhteydessä tehdyn päätöksen 2002/348/YOS muuttamisesta (EUVL L 155, 15.6.2007, s. 76). [38] Neuvoston yhteinen toiminta 97/372/YOS, 9 päivältä kesäkuuta 1997, jonka neuvosto on hyväksynyt Euroopan unionista tehdyn sopimuksen K.3 artiklan perusteella, valvonnan kohdentamisperusteiden, valintamenetelmien jne. tarkentamisesta sekä tullin ja poliisin tietojen keruusta (EYVL L 159, 17.6.1997, s. 1). [39] Neuvoston säädös 98/C 24/01, annettu 18 päivänä joulukuuta 1997, yleissopimuksen tekemisestä Euroopan unionista tehdyn sopimuksen K.3 artiklan perusteella tullihallintojen keskinäisestä avunannosta ja yhteistyöstä (Napolin yleissopimus) (EYVL C 24, 23.1.1998). [40] Neuvoston päätös 2009/917/YOS, tehty 30 päivänä marraskuuta 2009, tietotekniikan käytöstä tullialalla (EUVL L 323, 10.12.2009, s. 20). [41] Neuvoston yhteinen toiminta 98/427/YOS, 29 päivältä kesäkuuta 1998, jonka neuvosto on hyväksynyt Euroopan unionista tehdyn sopimuksen K.3 artiklan perusteella rikosasioissa annettavassa keskinäisessä oikeusavussa noudatettavista hyvistä toimintatavoista (EYVL L 191, 7.7.1998, s. 1). [42] Neuvoston säädös 1999/C 26/07, annettu 3 päivänä joulukuuta 1998, Europolin henkilöstösäännöt (EYVL C 26, 30.1.1999, s. 23).